**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 68/16.03.2021**

**privind constatarea ratelor de incidenţă cumulată a cazurilor pe ultimele 14 zile în unele unităţi administrativ-teritoriale din judeţul Dâmboviţa precum și aprobarea altor măsuri**

Având în vedere:

- prevederile art. 15 din Anexa 3 a H.G. nr. 293/10.03.2021 privind prelungirea stării de alertă pe teritoriul României începând cu data de 14 martie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- prevederile art. 9, alin 3 din Ordinul Comun al Ministerului Educației și al Ministerului Sănătății nr. 3459/280/06 martie 2021 privind modificarea și completarea Ordinului ministrului educației și al ministrului sănătății nr. 3235/93/2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2;

- adresa Direcţiei de Sănătate Publică Dâmboviţa, înregistrată la Instituţia Prefectului-judeţul Dâmboviţa sub nr. 2852/16.03.2021, prin care sunt comunicate ratele de incidenţă cumulată a cazurilor în ultimele 14 zile;

- avizul favorabil al Direcţiei de Sănătate Publică Dâmboviţa nr. 6145/16.03.2021 și înregistrat la Instituția Prefectului-judeţul Dâmboviţa sub nr. 2860/16.03.2021;

- adresa nr. 2483/16.03.2021 a Inspectoratului Școlar Județean Dâmbovița, înregistrată la Instituția Prefectului-județul Dâmbovița cu nr. 2855/16.03.2021;

În considerarea aprobării tacite a proiectului de hotărâre nr. 68, comunicat spre analiză şi dezbatere Comitetului Judeţean pentru Situaţii de Urgenţă la data de 16 martie 2021,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art.1.** Se constată depășirea limitei de 3/1000 locuitori a ratei de incidență cumulată a cazurilor în ultimele 14 zile în următoarele unități administrativ-teritoriale: **Gura Ocniței (3,39 cazuri/1000 locuitori), Răzvad (3,04 cazuri/1000 locuitori)** și seconstată menținerea depășirii după 14 zile a limitei de 3/1000 locuitori a ratei de incidență cumulată a cazurilor încomuna **Văcărești (3,54 cazuri/1000 locuitori);**

**Art.2. Unitățile administrativ-teritoriale prevăzute la art. 1 vor aplica măsurile specifice intervalului de referinţă al incidenţei ratei cumulate a cazurilor pe ultimele 14 zile prevăzute de H.G. nr. 293/10.03.2021;**

**Art.3.** Se constată depășirea limitei de 1,5/1000 locuitori a ratei de incidență cumulată a cazurilor pe ultimele 14 zile în următoarele unități administrativ-teritoriale: **Vulcana Băi (1,64 cazuri/1000 locuitori), Pietroșița (1,61 cazuri/1000 locuitori) Tătărani (1,58 cazuri/1000 locuitori);**

**Art.4. Unitățile administrativ-teritoriale prevăzute la art. 3 vor aplica măsurile specifice intervalului de referinţă al incidenţei ratei cumulate a cazurilor pe ultimele 14 zile prevăzute de H.G. nr. 293/10.03.2021;**

**Art.5. Măsurile specifice se aplică pentru o perioadă de 14 zile, începând cu data de 17.03.2021,** în unitățile administrativ- teritoriale prevăzute la art. 1 și 3;

**Art.6.** Începând cu data de 17.03.2021, se aprobă ca unitățile de învățământ de pe raza comunelor **Buciumeni și Brănești** să funcționeze în **scenariul 3**;

**Art.7.** Începând cu data de 17.03.2021, se aprobă **suspendarea cursurilor** față în față pentru o perioadă de **14 zile** și desfășurarea activității în sistem online pentru **Liceul Tehnologic „Dr. C. Angelescu” Găești**;

**Art.8.** Începând cu data de 17.03.2021, se aprobă **suspendarea cursurilor** față în față pentru o perioadă de **7 zile** și desfășurarea activității în sistem online pentru **Școala Gimnazială Finta** cu unitățile de învățământ arondate;

**Art.9.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului de Poliţie Judeţean Dâmboviţa, Agenției Județene pentru Ocuparea Forței de Muncă Dâmbovița, Inspectoratului Școlar Județean Dâmbovița precum şi primarilor, în calitate de preşedinți ai Comitetelor Locale pentru Situaţii de Urgenţă din următoarele unitați administrativ-teritoriale: **Văcărești, Gura Ocniței, Răzvad, Vulcana Băi, Pietroșița, Tătărani, Găești, Finta, Buciumeni, Brănești.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**